**Изисквания за кандидатстване в конкурсна сесия по Наредбата за условията и реда за оценката, планирането, разпределението и разходването на средствата от държавния бюджет за финансиране на присъщата на държавните висши училища научна или художественотворческа дейност**

Проектните предложения по Наредбата следва да бъдат съобразени с приоритетите и стратегическите цели на Югозападния университет "Неофит Рилски" в областта на научните изследвания (Стратегия за развитие на ЮЗУ "Неофит Рилски").

**Документи по групи А, Б и В т.3, т.4:**

1. Предложение за научен/художественотворчески проект по групи
2. План-сметка
3. Професионална биография на ръководителя на проекта
4. Списък с научната продукция на ръководителя на проекта и справка за цитируемостта ѝ по данни от SCOPUS и Web of Science/Knowledge
5. Справка за цитируемостта на научната продукция на всеки от членовете на работния колектив по данни от SCOPUS и Web of Science/Knowledge
6. Заявка за закупуване на техника с подробно описание на техническите параметри на исканата апаратура, придружена с персонална оферта, доказваща реалната цена на продукта
7. Договор за изпълнение на научноизследователски проект (след класиране на проекта!!!)

**Документи по група В т.5 и т.6:**

1. Заявление В. 5
2. Заявление В. 6

**Забележки:**

1. За кандидатури по група А "Инфраструктурни проекти за провеждането на качествени и конкурентоспособни научни изследвания в съществуващите научни центрове, лаборатории и семинари в рамките на ЮЗУ "Неофит Рилски" към формуляра задължително се прилага копие на решение за учредяване и статут или правилник, както и списък на научните резултати от дейността на центъра през 2023 година, както следва:

1.1 Списък с научни публикации в научни списания, представени в световни вторични литературни източници;

1.2 Списък на научните публикации, публикувани в издания с импакт фактор (Web of Sciencе) и импакт ранг (SCOPUS);

 1.3 Брой монографии (прилага се списък);

1.4 Списък с цитати на научни публикации от предходните три години по данни от Web of Sciencе и/ или SCOPUS;

1.5 Списък със статии в сборници от научни конференции, публикувани в Conference Proceedings в Thomson Reuters и/или SCOPUS.

1. Всеки проект се рецензира от двама рецензенти, от които поне един не работи по договор с ЮЗУ "Неофит Рилски".
2. Документацията за кандидатстване по проектите задължително се представя на хартиен и електронен носител (CD).
3. Проектни предложения с непълна или неточна документация няма да бъдат разглеждани.
4. Със средствата по договорите за финансиране на проекти за научна или художественотворческа дейност не се финансират разходи за:
* Дейности, които не са свързани с проекта;
* Възнаграждения на участниците;
* Закупуване на неспециализирана компютърна техника.